
Z A P I S N I K
3. sjednice Vijeća Mjesnog odbora Zapruđe,
održane dana 20. kolovoza 2021.
u objektu mjesne samouprave Zapruđe – Meštrovićev trg br. 1g,
s početkom u 19.00 sati
 
NAZOČNI ČLANOVI VIJEĆA:
Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
NENAZOČNI ČLANOVI VIJEĆA:
-
OSTALI NAZOČNI:
-          Filković Danijela , ravnatelj Dječjeg vrtića Zapruđe
-          Popec Mario, građanin
 
Predsjedava Šikić Goran, predsjednik Vijeća Mjesnog odbora Zapruđe. 
 
Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

  
USVAJANJE ZAPISNIKA
 
Bez rasprave, jednoglasno, Vijeće Mjesnog odbora Zapruđe (u daljnjem tekstu: Vijeće) prihvaća tekst Zapisnika 2. sjednice Vijeća, održane 09. srpnja 2021. godine.
 
 


USVAJANJE DNEVNOG REDA
Predsjednik Vijeća Šikić Goran predlaže da se predložena točka dnevnog reda pod rednim brojem 6. Revizija komunalnih aktivnosti - Dječji vrtić - rasprava uvrsti pod 1. točku dnevnog reda zbog praktičnosti redoslijeda rasprave, a da se predložena točka dnevnog reda pod brojem 1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnog odbora - zaključak, donosi se uvrsti pod 6. točku dnevnog reda . Vijeće jednoglasno prihvaća ovaj prijedlog.

Vijeće jednoglasno prihvaća
 
D N E V N I   R E D
 
 
1.  	Revizija komunalnih aktivnosti - Dječji vrtić - rasprava
2.  	Odluka o izmjenama i dopunama Odluke o davanju u zakup i na drugo korištenje površine javne namjene - zaključak, donosi se
3.	Izjašnjavanje o potrebi domara MO Zapruđe
- skrb o prostorima mjesne samouprave - zaključak, donosi se
4.	Rasprava o zahtjevima za korištenje prostora MO Zapruđe - zaključak, donosi se
5.	Izrada projektne dokumentacije za lokacije:
			-Balokovićeva ulica 75 - za uređivanje dječjeg igrališta
			- k.č.br. 612/7 k.o. Zaprudski otok - za teniski teren - zaključak, donosi se
6.	Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora - zaključak, donosi se
7.	Zahtjev za asfaltiranje parkirališta i popravak pješačke staze u Trumbićevoj ulici - zaključak, donosi se
8.	Zahtjev za parkirnim mjestima na početku Vučetićevog prilaza, autobusna stanica na istočnom kraju D.T. Gavrana, klupe sa stolovima i klupe bez naslona u dječjem parku Vučetićev prilaz 1 - zaključak, donosi se 
9.	Propusnost slivnika na parkiralištima, dopis Odvodnji s zamolbom za provjeru
10.	Zahtjev da se cesta između savskog nasipa i parka Bundek, od Mosta slobode do Mosta mladosti, pretvori u pješačko-biciklističku zonu - rasprava
11.	Zahtjev za promjenom rasporeda vožnje linije 222 - zaključak, donosi se
12.	Poziv Grada Zagreba prema predstavnicima stanara za dodatne spremnike za smeće - prijedlog ukidanja - rasprava
13.	Imenovanje člana školskog odbora OŠ Zapruđe - zaključak, donosi se
14.	Pitanja, prijedlozi i obavijesti
 
 
Ad 1. Revizija komunalnih aktivnosti - Dječji vrtić - rasprava
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
  
        	Vijeće jednoglasno donosi
Z A K LJ U Č A K 
o reviziji komunalnih aktivnosti - Dječji vrtić Zapruđe
Tijek rasprave: 
Predsjednik Vijeća daje riječ gošći sjednice gđi. Filković Danijeli - ravnatelju Dječjeg vrtića Zapruđe. Gošća sjednice gđa. Filković Danijela upućuje molbu Vijeću za suglasnost da se iz predmetnog troškovnika izbace sporne podstavke pod brojem 4. Parkovni rubnjak, pod brojem 5. Cestovni rubnjak i pod brojem 6. Površine od sipine. Gošća sjednice gđa. Filković Danijela upućuje molbu Vijeću da se umjesto spomenutih podstavki 4., 5., i 6.napravi korekcija po prijedlogu pismenog Dopisa od strane DV Zapruđe.
Povedena je kratka rasprava u vezi mogućnosti prenamjene dodijeljenih sredstava te mogućnosti iskorištavanja oslobođenih sredstava nakon storniranja predloženih troškovničkih podstavki. Naglašava se bitnost što skorije realizacije preostalih postojećih ugovorenih podstavki (pod brojevima 1., 2. i 3.).
1. Vijećnici se slažu da se storniraju troškovničke podstavke iz troškovnika Ugovora o izvođenju radova na uređenju javnih zelenih površina u Gradskoj četvrti Novi Zagreb -Istok za 2021., sklopljenog u Zagrebu, 18. ožujka 2021.g, KLASA: 026-01/21-001/421, URBROJ: 251-06-21-21-03 (prilog Zapisniku) pod brojem 4. Parkovni rubnjak, pod brojem 5. Cestovni rubnjak i pod brojem 6. Površine od sipine.
2. Vijećnici se slažu sa prijedlogom iz pismenog Dopisa od strane DV Zapruđe poslanog na e-mail adresu Mjesnog odbora Zapruđe dana 20. kolovoza 2021.g, KLASA: 601-01/21-01/01, URBROJ: 251-584/28-21-106 (prilog Zapisniku) te ga upućuju prema nadležnim tijelima na daljnje postupanje sukladno proceduri.
3. Ovaj zaključak dostavlja se Vijeću Gradske četvrti Novi Zagreb – Istok.
Gošća sjednice gđa. Filković Danijela napušta sjednicu u 19:30h
 
Ad 2.  Odluka o izmjenama i dopunama Odluke o davanju u zakup i na drugo korištenje površine javne namjene - zaključak, donosi se

U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi
 
Z A K LJ U Č A K 
o Odluci o izmjenama i dopunama Odluke o davanju u zakup i na drugo korištenje površine javne namjene
 
1. Vijećnici se slažu sa Odlukom o izmjenama i dopunama Odluke o davanju u zakup i na drugo korištenje površine javne namjene.
2. Ovaj zaključak dostavlja se Vijeću Gradske četvrti Novi Zagreb – Istok.
.














Ad 3.  Izjašnjavanje o potrebi domara MO Zapruđe
-skrb o prostorima mjesne samouprave - zaključak, donosi se
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi
Z A K LJ U Č A K
o izjašnjavanju o potrebi domara MO Zapruđe - skrb o prostorima mjesne samouprave - 
Tijek rasprave: 
Predsjednik Vijeća upućuje vijećnike na Dopis pročelnice Gradskog ureda za mjesnu samoupravu Šimon Renate u vezi preispitivanja potrebe za domarom koji skrbi za prostore mjesne samouprave. 
Povedena je kratka rasprava uz vezi predmetne točke dnevnog reda. Vijećnik Frida Kristijan naglašava frekventnost korištenja predmetnih prostorija mjesne samouprave te potrebitost skrbljenja o istima. Vijećnik Pintar Bruno navodi kako je potrebno izraditi popis obveza u vezi skrbi o prostoru u svrhu lakšeg praćenja provedenih radnji (čišćenje, tehnička ispravnost opreme).
1. Vijećnici se izjašnjavaju kako je potreban domar za skrb o prostorima MO Zapruđe.
2. Ovaj zaključak dostavlja se Vijeću Gradske četvrti Novi Zagreb – Istok. 
 
          	Ad 4. Rasprava o zahtjevima za korištenje prostora MO Zapruđe - zaključak, donosi se
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi
Z A K LJ U Č A K
o zahtjevima za korištenjem prostora MO Zapruđa
Tijek rasprave: 
Povedena je kratka rasprava u vezi predmetne točke dnevnog reda. Vijećnica Žarković Gordana predstavlja novi prijedlog rasporeda korištenja prostora. Predstavljeni su svi pristigli Zahtjevi za korištenjem prostora te su isti uvršteni u prijedlog rasporeda. S obzirom da još uvijek pristižu novi Zahtjevi te će biti potrebe za korekcijom i prilagođavanjem predloženog rasporeda, a u vidu promptnog omogućavanja korištenja prostora mjesne samouprave, u nastavku se zaključuje:

1. Vijećnici su suglasni da se do daljnjega omogući korištenje prostora uvrštenim korisnicima sukladno postojećem rasporedu koji je objavljen na web stranicama Grada Zagreba, Gradski ured za mjesnu samoupravu, MO Zapruđe.
2. Ovaj zaključak dostavlja se Vijeću Gradske četvrti Novi Zagreb – Istok. 

 Ad 5. Izrada projektne dokumentacije za lokacije:
			-Balokovićeva ulica 75 - za uređivanje dječjeg igrališta
			- k.č.br. 612/7 k.o. Zaprudski otok - za teniski teren - zaključak, donosi se
 U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi
Z A K LJ U Č A K 
o izradi projektne dokumentacije za lokacije Balokovićeva ulica 75 - za uređivanje dječjeg igrališta i za k.č.br. 612/7 k.o. Zaprudski otok - za teniski teren - 
Tijek rasprave: 
Predsjednik Vijeća predlaže da se odvojeno raspravi o svakoj podtočki ove točke dnevnog reda.
Balokovićeva ulica 75
Vijećnik Frida Kristijan, kao član Vijeća prošlog saziva Mjesnog odbora, informira vijećnike kako je riječ o preuređenju postojećeg igrališta. Vijećnik Pintar Bruno naglašava kako je bitno revidirati cijenu izrade projektne dokumentacije za preuređenje igrališta za lokaciju Balokovićeva ulica 75 iz troškovnika.
Teniski teren
Vijećnik Pintar Bruno informira ostale vijećnike da je stupio u kontakt sa g. Žugalj Sašom vezano uz Zahtjev prema Gradskoj četvrti Novi Zagreb-Istok za spomenutu temu. Vijećnik Barišić Josip informira ostale vijećnike kako predložena katastarska čestica br. 612/7, katastarska općina Zaprudski Otok po GUP-u Grada Zagreba spada u namjenu K1 - Gospodarska namjena - poslovna te shodno tome nije moguće na njoj graditi sportsko-rekreacijski sadržaj. Vijeće podržava ideje i promišljanje o izgradnji sportsko-rekreacijskog sadržaja u naselju, ali u skladu sa predstavljenim informacijama, smatra da bi izrada projektne dokumentacije za teniski teren na predloženoj parceli bila nesuvisla. Vijeće smatra da je potrebno detaljnije promisliti o adekvatnijoj lokaciji za takav projekt.
1. Vijećnici su suglasni da se izradi projektna dokumentacija za uređenje postojećeg dječjeg igrališta na lokaciji Balokovićeva ulica 75 te apeliraju prema nadležnim tijelima da se, sukladno proceduri, učini revizija cijene troškovničke stavke pod brojem 31. iz  Ugovora o izvođenju radova na uređenju javnih zelenih površina u Gradskoj četvrti Novi Zagreb -Istok za 2021., sklopljenog u Zagrebu, 18. ožujka 2021.g, KLASA: 026-01/21-001/421, URBROJ: 251-06-21-21-03 (prilog Zapisniku) u skladu sa stvarnim opsegom posla, te da se napravi očevid s nadležnim tijelima na lokaciji.
2. Vijećnici se slažu da se stornira izrada projektne dokumentacije za teniski teren na k.č. 612/7, k.o. Zaprudski Otok zbog nemogućnosti izgradnje istog na predloženoj lokaciji te upućuju na pronalazak adekvatnije lokacije za takav projekt.
3. Ovaj zaključak dostavlja se Vijeću Gradske četvrti Novi Zagreb – Istok. 


Ad 6.  Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnog odbora - zaključak, donosi se

U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi 
 
Z A K LJ U Č A K 
o prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
Tijek rasprave: 
Vijećnik Pintar Bruno ističe činjenicu da svaki vijećnik mjesečno odradi stanovitu količinu posla koja nije vidljiva niti mjerljiva te u tom kontekstu je potrebno razmotriti je li prisustvo na sjednici jedini faktor, posebice u jeku epidemiološki osjetljivog razdoblja i nepredvidivosti mjera koje su trenutno na snazi. Nadalje, potrebno je razmotriti mogućnosti prisustva sjednici na daljinu korištenjem telekomunikacijskih usluga današnjice. Vijeće se slaže sa iznesenim razmatranjima.

1. Vijećnici se slažu sa prijedlogom odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.
2. Ovaj zaključak dostavlja se Vijeću Gradske četvrti Novi Zagreb – Istok.

Ad 7.  Zahtjev za asfaltiranje parkirališta i popravak pješačke staze u Trumbićevoj ulici - zaključak, donosi se
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi 
Z A K LJ U Č A K 
o Zahtjevu za asfaltiranje parkirališta i popravak pješačke staze u Trumbićevoj ulici
1. Vijećnici prihvaćaju Zahtjev te će isti biti uvršten u prijedlog prioriteta za Plan komunalnih aktivnosti za sljedeće razdoblje.
2. Ovaj zaključak dostavlja se Vijeću Gradske četvrti Novi Zagreb – Istok.



Ad 8.  Zahtjev za parkirnim mjestima na početku Vučetićevog prilaza, autobusna stanica na istočnom kraju D.T. Gavrana, klupe sa stolovima i klupe bez naslona u dječjem parku Vučetićev prilaz 1 - zaključak, donosi se
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi 
Z A K LJ U Č A K 
o Zahtjevu za parkirnim mjestima na početku Vučetićevog prilaza, autobusna stanica na istočnom kraju D.T. Gavrana, klupe sa stolovima i klupe bez naslona u dječjem parku Vučetićev prilaz 1

1. Vijećnici prihvaćaju Zahtjev da se horizontalnom signalizacijom označi adekvatan broj parkirnih mjesta na početku Vučetićevog prilaza (pet parkirnih mjesta) , sa naglaskom da se prilikom istog pripazi na slobodu prolaza komunalnog vozila za odvoz otpada prema ostatku Vučetićevog prilaza, traži se mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektor za promet
2. Vijećnici prihvaćaju Zahtjev da se ukine autobusna stanica na istočnom prilazu D.T. Gavrana iz razloga što ista služi samo kao polazišna točka autobusu (putnici ulaze u autobus tek na sljedećoj stanici) te da se umjesto nje uvedu dodatna parkirna mjesta, traži se mišljenje trgovačkog društva Zagrebački električni tramvaj d.o.o. i Gradskog ureda za prostorno uređenje, izgradnju Grada, graditeljstvo, komunalne poslove i promet, Sektor za promet.
3. Vijećnici su suglasni da se Zahtjev za postavljanjem klupa sa stolovima razmotri u daljnjem razdoblju, te da se utvrde točne lokacije kako bi se navedeno moglo staviti u prijedlog prioriteta za Plan komunalnih aktivnosti.
4. Ovaj zaključak dostavlja se Vijeću Gradske četvrti Novi Zagreb – Istok.










Ad 9.  Propusnost slivnika na parkiralištima, dopis Odvodnji s zamolbom za provjeru
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi 
Z A K LJ U Č A K 
o propusnost slivnika na parkiralištima
1. Vijećnici su suglasni i upućuju zahtjev Vijeću Gradske Četvrti da uputi dopis Vodoopskrbi i Odvodnji za čišćenjem i provjerom stanja slivnika u cijelom naselju.
2. Ovaj zaključak dostavlja se Vijeću Gradske četvrti Novi Zagreb – Istok.

Ad 10.  Zahtjev da se cesta između savskog nasipa i parka Bundek, od Mosta slobode do Mosta mladosti, pretvori u pješačko-biciklističku zonu - rasprava
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi 
Z A K LJ U Č A K
 
o Zahtjevu da se cesta između savskog nasipa i parka Bundek, od Mosta slobode do Mosta mladosti pretvori u pješačko-biciklističku zonu

1. Vijećnici  ne prihvaćaju Zahtjev da se spomenuta cesta pretvori u pješačko-biciklističku zonu zbog nužnosti prolaska automobila prema parku za osobe sa invaliditetom te nužnosti pristupa korisnika parka Bundek.
2. Vijećnici upućuju zahtjev nadležnim tijelima da se razmotre opcije usporenja prometa na spomenutom potezu zbog učestale brze vožnje vozača.
3. Ovaj zaključak dostavlja se Vijeću Gradske četvrti Novi Zagreb – Istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektor za promet.

Ad 11.  Zahtjev za promjenom rasporeda vožnje linije 222 - zaključak, donosi se
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi 
Z A K LJ U Č A K 
o Zahtjevu za promjenom rasporeda vožnje linije 222
1. Vijećnici prihvaćaju Zahtjev te podržavaju uvođenje češćeg rasporeda vožnje linije 222 te upućuju Zahtjev nadležnom tijelu da u skladu sa analizom iskazanih potreba učine korekciju trenutnog rasporeda vožnje sukladno evidentiranom korištenju istog.
2. Ovaj zaključak dostavlja se Vijeću Gradske četvrti Novi Zagreb – Istok i Ttrgovačkom društvu Zagrebački električni tramvaj d.o.o. 

Ad 12.  Poziv Grada Zagreba prema predstavnicima stanara za dodatne spremnike za smeće - prijedlog ukidanja - rasprava

U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi
Z A K LJ U Č A K 
o Pozivu Grada Zagreba prema predstavnicima stanara za dodatne spremnike za smeće 
1. Vijećnici su suglasni da je potrebno napraviti detaljniju analizu kapaciteta vanjskih spremnika za razdvojeni otpad te sukladno tome ne prihvaćaju prijedlog odbijanja Poziva zbog potencijalne potrebe za dodatnim spremnicima.
2. Ovaj zaključak dostavlja se Vijeću Gradske četvrti Novi Zagreb – Istok.








Ad 13. Imenovanje člana školskog odbora OŠ Zapruđe - zaključak, donosi se
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Vijeće jednoglasno donosi  
Z A K LJ U Č A K 
o imenovanju člana školskog odbora OŠ Zapruđe 
1. Vijećnici su suglasni da se za predstavnika Vijeća Mjesnog odbora u školskom odboru OŠ Zapruđe predloži vijećnik Barišić Josip.
2. Ovaj zaključak dostavlja se Vijeću Gradske četvrti Novi Zagreb – Istok.




















Ad 14. Pitanja, prijedlozi i obavijesti
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Predsjednik Vijeća predlaže slanje Dopisa za hitnim uklanjanjem metalnog rubnjaka koji strši na uglu Meštrovićevog trga ispred Tiska.
Vijećnica Žarković Gordana predlaže slanje Dopisa u ime Vijeća Mjesnog odbora prema Podružnici Čistoća za rasporedom čišćenja nerazvrstanih ulica i slijepih ulica u naselju zbog lošeg stanja istih.
Vijećnica Anić Barica predlaže slanje Dopisa u ime Vijeća Mjesnog odbora prema Zrinjevcu zbog neadekvatnog i nefrekventnog košenja zelenih površina.
Predsjednik Vijeća daje riječ gostu sjednice g. Popec Mariu koji izražava žaljenje i ulaže prigovor zbog njemu nedostavljenih materijala za sjednicu. Predsjednik Vijeća razjašnjava da će nadležno tijelo na zahtjev g. Popec Maria odgovoriti u propisanom zakonskom roku.
Sjednica je završila u 21:10 sati.


 Zapisnik sastavio: 							       
Josip Barišić								
potpredsjednik Vijeća Mjesnog odbora Zapruđe
	

 KLASA: 026-02/21-002/1164
URBROJ: 251-06-11-911-21-3
Zagreb, 20. kolovoza 2021.                                                                                          
                                                                                 	                     PREDSJEDNIK
                                                                                                      VIJEĆA MJESNOG ODBORA
ZAPRUĐE
                                                                                	                                	
Goran Šikić      
